സ്റ്റൈലിഷ് ലുക്കില് മഞ്ജുവിന്റെ പോസ്, ഫോട്ടോ എടുത്ത് സംയുക്ത: വൈറല് ചിത്രം സിനിമയ്ക്ക് പുറമെ ജീവിതത്തിലും അടുത്ത സൗഹൃദം സൂഷിക്കുന്നവരാണ് മഞ്ജു വാര്യര്, സംയുക്ത വര്മ്മ, ഗീതു മോഹന്ദാസ്, പൂര്ണിമ എന്നിവര്. എത്ര തിരക്കുണ്ടെലും ഒത്തു കൂടാന് സമയം കണ്ടെത്താറുണ്ട് ഏവരും. ഇപ്പോഴിതാ അത്തരം ഒരു കൂടിക്കാഴ്ചയ്ക്കിടയില് സംയുക്ത എടുത്ത മഞ്ജുവിന്റെ ചിത്രമാണ് വൈറലാവുന്നത്. മഞ്ജു തന്നെയാണ് സമൂഹമാധ്യമങ്ങളില് ചിത്രം പങ്കുവെച്ചത്. ചിത്രത്തില് മഞ്ജുവിന് പിന്നിലെ ഗ്ലാസില് ഫോട്ടോ എടുക്കുന്ന സംയുക്തയെയും കാണാന് കഴിയും. ശ്രിന്ദ, ഗീതു മോഹന്ദാസ്, അപര്ണ ബാലമുരളി, രമേശ് പിഷാരടി തുടങ്ങിയ താരങ്ങള് ഉള്പ്പടെ നിരവധിപേര് ചിത്രത്തിന് കമന്റ് ചെയ്തിട്ടുണ്ട്. മരക്കാര്, ജാക്ക് ആന്ഡ് ജില്, കയറ്റം, ലളിതം സുന്ദരം എന്നു തുടങ്ങിയ ചിത്രങ്ങളാണ് മഞ്ജുവിന്റേതായി ഇറങ്ങാനുള്ളത്. മേരി ആവാസ് സുനോ ആണ് മഞ്ജു വാര്യരുടേതായി അനൗണ്സ് ചെയ്ത മറ്റൊരു ചിത്രം.